১৯৭১ সালের ৮ ডিসেম্বর সরাইল পাকিস্থানি হানাদার বাহিনী মুক্ত হয়। ১৯৭১ সালের এই দিনে সরাইল থানা চত্বরে উত্তোলন করা হয় লাল-সবুজের পতাকা। দিবসটি পালন উপলক্ষ্যে বৃহস্পতিবার সকাল থেকেই স্থানীয় মুক্তিযোদ্ধারা নানা কর্মসূচিতে ছিলেন ব্যস্ত। আর (৮ সিসেম্বর) শুক্রবার সকালে জাতীয় ও সংগঠনের পতাকা উত্তোলনের মাধ্যমে কর্মসূচির সূচনা করেন উপজেলা আ’লীগের সাবেক সভাপতি ও মুক্তিযুদ্ধের সংগঠক আবদুল হালিম ও কমান্ডার ইসমত আলী। পরে তারা বঙ্গবন্ধুর প্রতিকৃতিতে পুষ্পস্তবক অর্পন করেন। সকাল ১০টা থেকে ব্যানার ফেষ্টুন নিয়ে উপজেলা সদরে প্রবেশ করতে থাকে আ’লীগের বিভিন্ন অঙ্গসংগঠনের নেতা কর্মীরা।